1η μέρα: 23/09/ ΑΘΗΝΑ – ΚΑΙΡΟ 
Αναχώρηση από το αεροδρόμιο «Ελευθέριος Βενιζέλος» στην ΑΘΗΝΑ για το Κάιρο .Άφιξη και μεταφορά στο ξενοδοχείο  5*. Διανυκτέρευση

2η μέρα:24/09/ ΚΑΙΡΟ – ΑΛΕΞΑΝΔΡΕΙΑ – ΚΑΙΡΟ 
Πρωινό και αναχώρηση για ολοήμερη εκδρομή στην Αλεξάνδρεια, στη πόλη που ίδρυσε και έζησε ο Μέγας Αλέξανδρος. Επίσκεψη και εσωτερική ξενάγηση στην καινούρια Βιβλιοθήκη της Αλεξάνδρειας, ένα μοναδικό αρχιτεκτονικό επίτευγμα. Η Βιβλιοθήκη σχεδιάστηκε έτσι ώστε να συγκλίνει προς τη θάλασσα, ενώ ένα τμήμα της είναι βυθισμένο σε μια δεξαμενή νερού, έτσι ώστε να συμβολίζει τον αρχαίο αιγυπτιακό ήλιο που προβάλλει από τη θάλασσα. Στη συνέχεια θα δούμε το Ελληνικό Πατριαρχείο, την Ελληνιστική παροικία & το φρούριο Κάιτ Μπέη που βρίσκεται στη θέση του Φάρου της Αλεξάνδρειας. Θα δουμε εξωτερικά το σπίτι του Αλεξανδρινού ποιητή Κωνσταντίνου Καβάφη και αμέσως μετά στάση για γεύμα σε εστιατόριο της Αλεξάνδρειας. Αργά το απόγευμα επιστροφή στο Κάιρο. Διανυκτέρευση στο ξενοδοχείο.    
      
3η μέρα: 25/09/ ΚΑΪΡΟ- ΠΙΡΑΜΙΔΕΣ ΓΚΙΖΑΣ – ΝΕΟ ΑΡΧAΙΟΛΟΓΙΚΟ ΜΟΥΣΕΙΟ – ΑΓΟΡΑ ΕΛ ΧΑΛΙΛ. 
Μετά το πρωινό ξεκινάει η ξενάγηση της πόλης του Καΐρου με πρώτη στάση στο Αιγυπτιακό Μουσείο  με τα  πολλά σημαντικά τεκμήρια της αρχαίας αιγυπτιακής ιστορίας.  Συνεχίζουμε με τις Πυραμίδες της Γκίζας, τις πιο διάσημες πυραμίδες και ένα από τα επτά θαύματα του κόσμου, καθώς και τη Σφίγγα, το μεγαλύτερο μονολιθικό άγαλμα στον κόσμο.  Στάση στα εργαστήρια Παπύρου και αρωμάτων και αμέσως μετά γεύμα σε εστιατόριο του Καΐρου. Η ξενάγηση θα τελειώσει  με περπάτημα μέσα στα στενά του πολύβουου παζαριού του Χαν Ελ Χαλίλ. Υπόλοιπο της ημέρας ελεύθερο. Διανυκτέρευση στο ξενοδοχείο. 

4η ημέρα:26/09/ ΠΤΗΣΗ ΓΙΑ ΛΟΥΞΟΡ- ΕΠΙΒΙΒΑΣΗ ΣΤΟ ΚΡΟΥΑΖΙΕΡΟΠΛΟΙΟ.ΝΑΟΣ ΛΟΥΞΟΡ -ΚΑΡΝΑΚ
 Νωρίς το πρωί πτήση για Λούξορ που βρίσκεται στην περιοχή της αρχαίας αιγυπτιακής πρωτεύουσας των Θηβών και θεωρείται το μεγαλύτερο υπαίθριο μουσείο του κόσμου. Άφιξη και επιβίβαση στο κρουαζιερόπλοιο. Το απόγευμα θα επισκεφτούμε τον Ναό του Λούξορ που αποτελούσε κέντρο εορτασμών και δύο φορές τον χρόνο οι κάτοικοι των Θηβών είχαν την ευκαιρία να δουν το άγαλμα του Άμμωνα Ρα. Συνεχίζουμε με τον Ναό του Καρνάκ, ο οποίος υπήρξε ο μεγαλύτερος χώρος λατρείας της αρχαιότητας. Ο Ναός με τον υπόστυλο χώρο με τις 134 κολώνες, το ιερό και τη θεία λίμνη, έχει να επιδείξει 18 ξεχωριστούς ιερούς χώρους. Γεύμα και δείπνο στο πλοίο. Διανυκτέρευση. Προαιρετικά, μπορείτε να δείτε το σοου Ήχος και Φως στο Ναό Καρνάκ.

5η μέρα:27/09/ ΚΡΟΥΑΖΙΕΡΑ-ΚΟΙΛΑΔΑ ΒΑΣΙΛΕΩΝ-ΝΑΟΣ ΧΑΤΣΕΠΣΟΥΤ – ΕΣΝΑ.
Πρωινό και ξενάγηση στην δυτική όχθη και την κοιλάδα των Βασιλέων, ένα από τα σημαντικότερα ευρήματα της Αρχαίας Αιγύπτου. Περισσότεροι από 60 τάφοι, μεταξύ τους και αυτός του Τουτ Ανκ Αμόν βρίσκονται σε αυτό το κομμάτι της ερήμου. Η κοιλάδα αυτή υπήρξε ο επίσημος χώρος που φιλοξενούσε τις ταφές των εμβληματικών βασιλικών μορφών του Νέου Βασιλείου της Αιγύπτου, καθώς επίσης και μίας σειράς ευνοημένων αξιωματούχων τους. Οι βασιλικοί τάφοι είναι διακοσμημένοι με σκηνές από την αρχαία αιγυπτιακή μυθολογία και προσφέρουν πληροφορίες γύρω από τις πεποιθήσεις και τις ταφικές τελετουργίες στην αρχαία Αίγυπτο. Συνεχίζουμε σε ένα από τα πιο όμορφα αρχιτεκτονικά αριστουργήματα στον κόσμο, τον επιτάφιο ναό της Χατσεπτούτ, της πρώτης βασίλισσας της Αιγύπτου. Η ξενάγησή μας τελειώνει με του κολοσσούς του Μέμνονα γνωστοί με το ελληνικό όνομα Ναός τού Μέμνων. Γεύμα και δείπνο στο πλοίο , πλεύση για την Έσνα . Διανυκτέρευση.Προαιρετικά, κατά την ανατολή του ήλιου μπορείτε να απολαύσετε από ψηλά το Λούξορ με αερόστατο.

6η μέρα: 28/09/ΚΡΟΥΑΖΙΕΡΑ-ΕΤΦΟΥ-ΝΑΟΙ ΚΟΜ ΟΜΠΟ.
 Πρωινό και πλεύση. Συνεχίζουμε προς την δυτική όχθη και φτάνουμε στο Έτφου. Εκεί μας περιμένει ο πιο καλοδιατηρημένος ναός της Αιγύπτου, αφιερωμένος στον γερακόμορφο θεό Χόρους που ταυτιζόταν με τον Απόλλωνα και απεικονίζονταν ως γεράκι ή άνθρωπος με κεφαλή γερακιού. Στους τοίχους βλέπουμε επιγραφές με πληρφορίες για τη γλώσσα, το μύθο και τη θρησκεία κατά την ελληνορωμαϊκή περίοδο στην αρχαία Αίγυπτο. Στη συνέχεια φτάνοντας στο Κομ Όμπο θα ξεναγηθούμε στον Ναό του θεού κροκόδειλου Σομπέκ τον θεό της γονιμότητας. Πρόκειται για ένα ασυνήθιστο διπλό ναό αφιερωμένο στον θεό κροκοδείλου, τον Σόμπεκ και τον θεό Χαροερίς. και χτίστηκε για να έχει δύο εισόδους, δύο υπόστυλες αίθουσες και δύο ιερά, ένα για κάθε θεό . Γευμα-Δείπνο με διασκέδαση στο πλοίο. Διανυκτέρευση.

7η μέρα: 29/09/ΑΣΟΥΑΝ – ΚΡΟΥΑΖΙΕΡΑ ( προαιρετική εκδρομή Αμπού Σίμπελ)
Πρωινό και πλεύση για το Ασουάν. H ξενάγηση μας συμπεριλαμβάνει επίσκεψη στο  εντυπωσιακό Mεγάλο Φράγμα του Aσουάν από γρανίτη, με μήκος πάνω από 3 χιλιόμετρα  και ύψος 111 μ. πάνω από τη βάση του ποταμού Νείλου καθώς και τον ημιτελή οβελίσκο. Στην απογευματινή μας ξενάγηση θα κάνουμε βόλτα με τις γραφικές φελούκες και θα περιπλεύσουμε τη νήσο Κίτσενερ και τους Βοτανικούς κήπους. Από μακριά, το μαυσωλείο του Αγά Χαν, ένα από τα ορόσημα του Ασουάν δεσπόζει στον απέναντι λόφο και τραβά σαν μαγνήτης τον θαυμασμό μας. Γεύμα - Δείπνο  Διανυκτέρευση.( Η προαιρετική εκδρομή στο Αμπού Σίμπελ για όσους επιθυμούν ξεκινάει στις 04.00 το πρωί για έναν από τους γνωστότερους αρχαιολογικούς χώρους της Αιγύπτου με δύο μεγαλοπρεπείς ναούς λαξευμένους σε βράχο από ψαμμίτη.) . Γεύμα-Δείπνο. Διανυκτέρευση.

8η μέρα: 30/09/ΑΣΟΥΑΝ – ΚΑΪΡΟ -ΠΤΗΣΗ ΕΠΙΣΤΡΟΦΗΣ
Μεταφορά στο αεροδρόμιο για να την πτήση επιστροφής

